Siya nagpartisipar sa Milan World Exposition nin 1906, asin ta limang mayor na mga darakulang premyo an saiyang nahakot sa saiyang ikinaag na eksibisyon sa Pabilyon Hunggaro. Duman nakabilog siya nin kaayonan asin network nin mga arkitekto asin mga artista hale sa iba-ibang lugar mala ta huli kaini nakakua pa siyang mga kontrata bako lang sa Milan kundi patin sa Syudad nin Mehiko asin sa Detroit, Estados Unidos. An saiyang mga desenyo nagustohan na gayo  ta an mga elemento kultural sa mga obra niya nakakuang atraksyon maski ibang kontinente na an saiyang dinumanan ta an arte niyang dinara nabagay giraray sa identidad nasyonal kan mga syudad nagkontrata saiya.